الإدعاء
- بوست منتشر بشكل كبير جدًا (15 ألف شير و411 ألف لايك)، بيقول: "أعلن الفنان الهندي عامر خان عن التبرع بكيلو دقيق للمحتاجين فاندهش الجميع ولم يحضر لأخذ المساعدات إلا المحتاجين لهذا الكيلو من الطحين فقط وحينما إستخدموا الطحين خرج منها مبلغ 15 ألف روبية كان قد خبأها مسبقاً وبهذه الحيلة وصلت المساعدات لأصحاب الحاجة الحقيقيين".
– الكلام ده غير صحيح. دي شائعة قديمة سبق ونفاها عامر خان. 


– البوست ده انتشر قبل كده في عام 2020، ووقتها عامر خان نفى صحته، وقال في تغريدة عبر حسابه الرسمي على “تويتر” إنه لم يضع أموالًا في أكياس الدقيق، والقصة دي وهمية أو في حد عمل كده بس مش عايز يكشف نفسه. (الحساب مغلق حاليًا بعدما أعلن خان اعتزال منصات التواصل الاجتماعي في مارس 2021) 


– بعض المواقع الهندية نقلت عن مستخدمين للسوشيال ميديا إن القصة حقيقية واللي عملها فاعل خير مجهول، لكن لا يوجد أي تأكيد لذلك. 


– سبق و”متصدقش” صححت البوست ده وقت انتشاره أول مرة في مايو 2020.